Βαλάντω Τρύφωνος

Η Βαλάντω Τρύφωνος (6 Μαρτίου 1988) είναι Ελληνοκύπρια τραγουδίστρια. Έγινε γνωστή μετά τη νίκη της στην πρώτη σεζόν του μουσικού σόου ταλέντων Greek Idol το 2010. Κυκλοφόρησε το single "Στη Δίπλα Θέση". Τον Μάρτιο 2011, ήταν μια από τους έξι υποψήφιους που διαγωνίστηκαν για να εκπροσωπήσουν την Ελλάδα στον Διαγωνισμό Τραγουδιού της Eurovision 2011 με το τραγούδι "The Time is Now".

Η Βαλάντω συμμετείχε και στον εθνικό τελικό της Κύπρου για τον Διαγωνισμό Τραγουδιού της Eurovision 2006 με το τραγούδι "After You" ενώ επιχείρησε να συμμετάσχει και στον διαγωνισμό τραγουδιού της Ελλάδας The X Factor αλλά δεν κατάφερε να προκριθεί στην επόμενη φάση.

Βιογραφία 
Η Βαλάντω Τρύφωνος γεννήθηκε στη Λευκωσία της Κύπρου το 1988. Στην ηλικία των 5 ετών, εκδήλωσε ένα ενδιαφέρον στη μουσική ξεκινώντας μαθήματα πιάνου, αρμονίου, σολφέζ και θεωρίας της μουσικής ενώ παράλληλα συμμετείχε στη χορωδία του σχολείου της. Στην εφηβεία της ήταν μέλος της Ευρωπαϊκής Βουλής των Εφήβων ενώ είχε την ευκαιρία να ερμηνεύει τραγούδια στις συνεδριάσεις του κοινοβουλίου. Σε ηλικία 15 ετών, το συγκρότημά της προσκλήθηκε σε μια γιορτή της κυπριακής πρεσβείας στη Φινλανδία όπου η ίδια ερμήνευσε τα τραγούδια.

Έγινε για πρώτη φορά γνωστή στο κοινό το 2006, σε ηλικία 17 ετών, όταν συμμετείχε στον εθνικό τελικό της Κύπρου για τον Διαγωνισμό Τραγουδιού της Eurovision 2006 με το τραγούδι "After You". Η υποψηφιότητά της για τον τελικό αρχικά ξεκίνησε ως πλάκα ανάμεσα στην ίδια και τους φίλους της Γιάννη Χαραλάμπους και Νατάσα Τύριμος, οι οποίοι αποφάσισαν να γράψουν ένα τραγούδι της τελευταίας στιγμής για να στείλουν στον κυπριακό ραδιοτηλεοπτικό σταθμό, χωρίς να περιμένουν ότι θα περάσει. Ο κυπριακός ραδιοτηλεοπτικός σταθμός αποδέχτηκε την υποψηφιότητα και η Τρύφωνος ερμήνευσε το τραγούδι στον εθνικό τελικό καταλήγοντας στην τέταρτη θέση. Παρόλο που έλαβε τις περισσότερες ψήφους από το κοινό, δεν αναδείχθηκε νικήτρια καθώς ο κυπριακός ραδιοτηλεοπτικός σταθμός υπολόγισε τα αποτελέσματα με διαφορετικό τρόπο. Αυτό οδήγησε σε παράπονα από πληθώρα τηλεθεατών οι οποίοι δήλωναν ότι οι κανονισμοί δεν ήταν ξεκάθαροι, απαιτώντας να διαταχθεί έρευνα. Η έρευνα αυτή κατέληξε στο ότι οι κανονισμοί δήλωναν πως μόνο η ψηφοφορία του κοινού θα χρησιμοποιούνταν αλλά δεν ξεκαθάριζαν τον τρόπο με τον οποίο θα εφαρμόζονταν στην τελική επιλογή ; η κοινή πεποίθηση ήταν ότι το τραγούδι που θα συγκέντρωνε τις περισσότερες ψήφους θα κέρδιζε. Ωστόσο ο κυπριακός ραδιοτηλεοπτικός σταθμός ισχυρίστηκε ότι το κοινό είχε ενημερωθεί για τον ακριβή τρόπο με τον οποίο θα χρησιμοποιούνταν η ψηφοφορία του κοινού μέσω τηλεοπτικών διαφημίσεων και από τους οικοδεσπότες της εκδήλωσης, διατηρώντας έτσι τον νικητή που είχε ήδη ανακοινωθεί.

Αργότερα το 2006, η Τρύφωνος ξεκίνησε σπουδές στο Πανεπιστήμιο του Λονδίνου όπου φοίτησε στο τμήμα περιβαλλοντικών επιστημών. Μετά τη λήψη του πτυχίου από το Queen Mary, μετακόμισε στην Αθήνα το 2009 όπου έλαβε μαθήματα φωνητικής στο Fame Studio για περίπου τέσσερις μήνες.

Greek Idol 
Λίγο μετά τη μετακόμισή της στην Αθήνα, η Τρύφωνος συμμετείχε στις οντιστιόν της Αθήνας για την πρώτη σεζόν του Greek Idol. Έλαβε τέσσερις θετικές ψήφους από τους κριτές μαζί με σχόλια θαυμασμού, ενώ ο κριτής Κώστας Καπετανίδις προέβλεψε ότι θα κατέληγε στο top ten. Η Τρύφωνος αρχικά δεν ήθελε να πάει στην οντισιόν αλλά τελικά πήγε μετά από ενθάρρυνση από την οικογένεια και τους φίλους ; οι παραγωγοί την πήραν τηλέφωνο την επόμενη ημέρα. Δεν είχε πει σε κανέναν ότι πέρασε από οντισιόν εκτός από τον αδερφό της και τον καλύτερο φίλο της. Το είπε στους γονείς της λίγο μετά την προβολή του πρώτου επεισοδίου. Η Τρύφωνος είχε προηγουμένως περάσει από οντισιόν στη δεύτερη σεζόν του αντίπαλου ελληνικού διαγωνισμού ταλέντων The X Factor και πέρασε από τη φάση των οντισιόν προτού απορριφθεί οριστικά λίγο πριν τα live shows. Ως απάντηση, δήλωσε ότι δεν επιθυμούσε να συμμετέχει σε ένα οποιοδήποτε ριάλιτι σόου επειδή δεν ήθελε να κριθεί για οτιδήποτε άλλο πέρα από τη φωνή της. Έτσι συμμετείχε στις οντισιόν για το Greek Idol καθώς πίστευε ότι ήταν κάτι παραπάνω από ένα απλό σόου ταλέντων. Καθ'όλη τη διάρκεια του διαγωνισμού, θεωρούνταν φαβορί για τη νίκη. Ενώ ανακάλεσε αργότερα την εμπειρία της στο σόου, δήλωσε πως πίστευε ότι με κάποια δυσκολία θα τα κατάφερνε να φτάσει στους φιναλίστ των live shows αλλά ότι δεν περίμενε ποτέ πως θα νικούσε τον διαγωνισμό. Μετά τους recall rounds και δέκα live shows, η Τρύφωνος κατέλαβε την πρώτη θέση στον διαγωνισμό και κέρδισε ένα συμβόλαιο με τη Sony Music Entertainment Greece.

Ερμηνείες 
Κατά τη διάρκεια του διαγωνισμού τραγουδιού, η Τρύφωνος ερμήνευσε τα ακόλουθα τραγούδια :

Post-Idol

2010-σήμερα : Επαγγελματικό ντεμπούτο 
Μετά τη νίκη της στο Greek Idol, το πρώτο της single "Στη Δίπλα Θέση", σε μουσική Δημήτρη Κοντόπουλου, που ήταν επίσης κριτής στο σόου, και σε στίχους του Νίκου Μωραΐτη, κυκλοφόρησε ως single για το ραδιόφωνο και αργότερα στις ψηφιακές πλατφόρμες για κατέβασμα ενώ έγινε αμέσως επιτυχία. Το βιντεοκλίπ σε σκηνοθεσία Κώστα Καπετανίδη, επίσης κριτή στο σόου, κυκλοφόρησε λίγο καιρό αργότερα, στις 13 Ιουλίου 2010. Αργότερα τον Ιούλιο 2010, η Τρύφωνος συμμετείχε στην περιοδεία της Άννας Βίσση μαζί με τη Νικόλ Παπαριστοδήμου, η οποία είχε έρθει δεύτερη στο Greek Idol, μετά την πρόσκληση που της έγινε από τη Βίσση κατά την εμφάνιση της τελευταίας στον τελικό του Greek Idol. Στις 20 Αυγούστου 2010, η Τρύφωνος έκανε την έναρξη στις συναυλίες του Γιάννη Πλούταρχου στο θέατρο Odeon στη Θεσσαλονίκη για περίπου έναν μήνα.

Στα τέλη Σεπτεμβρίου 2010, η Τρύφωνος συμμετείχε σε δυο συναυλίες στην Κύπρο μαζί με τον Σταύρο Μιχαλακάκο, όπου ερμήνευσαν μαζί επιτυχίες από κινηματογραφικές ταινίες. Η συνεργασία τους επεκτάθηκε από δυο ακόμα σόου στην Κύπρο τον Δεκέμβριο 2010, όπου ερμήνευσαν μαζί χριστουγεννιάτικα τραγούδια. Στις 3 Δεκεμβρίου 2010, η Τρύφωνος έκανε την έναρξη του προγράμματος των Γιάννη Πάριου και Σταμάτη Γονίδη στο νυχτερινό κέντρο Fever. Καθ'όλη τη διάρκεια αυτής της περιόδου, η Τρύφωνος ήταν στο στούνιο όπου ηχογραφούσε τραγούδια με τον Δημήτρη Κοντόπουλο. Σε μια συνέντευξή της στην εκπομπή Για Σένα στο Mega Channel της Κύπρου τον Δεκέμβριο 2010, η Τρύφωνος δήλωσε ότι ανέμενε να κυκλοφορήσει σύντομα ένα νέο single.

Στις 11 Ιανουαρίου 2011, ο ελληνικός ραδιοτηλεοπτικός σταθμός ΕΡΤ ανακοίνωσε ότι η Τρύφωνος ήταν μια από τους έξι συμμετέχοντες στον εθνικό τελικό όπου θα επιλεγόταν η συμμετοχή της Ελλάδας στον Διαγωνισμό Τραγουδιού της Eurovision 2011. Διαγωνίστηκε με το τραγούδι "The Time is Now" αλλά δεν κατάφερε να κερδίσει. Το τραγούδι κυκλοφόρησε ως digital single τον Φεβρουάριο 2011 και αργότερα ανακοινώθηκε ότι στα μέσα του 2011 θα κυκλοφορούσε τον πρώτο της δίσκο.

Σε μια συνέντευξη στην εκπομπή Made in Star στο Star Channel στις αρχές Νοεμβρίου 2011, η Τρύφωνος επιβεβαίωσε ότι είχε αποχωρήσει από τη δισκογραφική εταιρεία Sony Music Entertainment Greece. Δήλωσε ότι μεταξύ άλλων υπήρχαν διαφορές με τους καλλιτέχνες και ότι προς το παρόν ήταν στη διαδικασία αναζήτησης μιας νέας δισκογραφικής εταιρείας.

Τον Οκτώβριο 2011, η Τρύφωνος ξεκίνησε εμφανίσεις με τον Μιχάλη Χατζηγιάννη στις συναυλίες του σε Ελλάδα, Κύπρο, Ευρώπη και Βόρεια Αμερική. Συνειδητοποιώντας τις δυνατότητές της, ο Χατζηγιάννης έβαλε την Τρύφωνος στην Universal Music Greece το 2012. Κυκλοφόρησε το πρώτο της single με αυτήν τη δισκογραφική εταιρεία τον Ιούλιο 2012, με τίτλο "Να Μου Εξηγήσεις" σε μουσική του Χατζηγιάννη και σε στίχους της Ελεάννας Βραχάλη.

Δισκογραφία

Singles 

 2010 – "Στη Δίπλα Θέση"
 2011 – "The Time is Now"
 2012 – "Να Μου Εξηγήσεις"

Εξωτερικοί σύνδεσμοι

Ελληνίδες τραγουδίστριες
Κύπριες τραγουδίστριες